laion/Wikipedia-Exotic huggingface dataset:
Alamprogramm

Alamprogramm (veel kutsutud protseduur, funktsioon, rutiin või meetod; inglise routine, subroutine) on informaatikas lähtekoodi korduvkasutatav osa, mis täidab kindlat ülesannet. Alamprogrammi saab programmi eri osadest välja kutsuda, vähendades seega programmeerimise ajakulu, programmi haldamise vaeva ja koodi pikkust. Ühtlasi suureneb tavaliselt programmi ülevaatlikkus ja programmi tekstist on lihtsam aru saada. Enamikus programmeerimiskeeltes eristatakse funktsioone ehk alamprogramme, mis väljastavad mingi omistatava väärtuse, ja protseduure ehk ülejäänud alamprogramme. Vahetegemine käib formaalse tunnuse põhjal: funktsioonil on 1 väljundparameeter, protseduuril muusugune arv väljundparameetreid (0, 2 või üle 2). Mõnes keeles (FORTRAN, Pascal) on funktsiooni ja protseduuri erinevus kirjapildi põhjal otsustades suhteliselt suur, mõnes keeles (C, FoxPro) üsna väike ja mõnes (Prolog) puudub neil vähimgi erinevus. Protseduraalne programmeerimine on programmeerimise stiil, kus alamprogramme kasutatakse palju ja peaprogramm on väga lühike. Sellele vastandub jadaprogrammeerimine, kus peaprogramm on pikk ja alamprogramme suhteliselt vähe. Tänapäeval peetakse viimast halvaks stiiliks. Alamprogrammide ja peaprogrammide kirjutamise järjekorras eristatakse ülalt-alla-meetodit, mille järgi kirjutatakse valmis kõigepealt peaprogramm ja siis alamprogrammid, ning alt-üles-meetodit, mille järgi kirjutatakse kõigepealt valmis alamprogrammid ja peaprogramm valmib viimasena. Klass (programmeerimine) Meetod (programmeerimine) http://www.ttkool.ut.ee/comp/kaug/prog1/prog005.html
Marián Hossa

Marián Hossa (sündinud 12. jaanuaril 1979 Stará Ľubovňas) on endine Slovakkia jäähokimängija. NHL-is mängis ta aastatel 1997–2017 Ottawa Senatorsi, Atlanta Thrashersi, Pittsburgh Penguinsi, Detroit Red Wingsi ja Chicago Blackhawksi ridades. Aastatel 2010, 2013 ja 2015 võitis ta Blackhawksiga Stanley karika. NHL-i mängija Hossa Marián Hossa hockeydb.com lehel
Äntu Sinijärv

Sinijärv (ka Äntu Sinijärv, Äntu Suurjärv, Äntu Pikkjärv, Tedrejärv, Prillapatsi järv) on järv Lääne-Virumaal Väike-Maarja vallas. Järv asub umbes 7 kilomeetrit Väike-Maarjast lõuna pool. See on Eesti kõige selgema veega järv; limnoloogiliselt tüübilt alkalitroofne järv. Järve oletatav läbipaistvus ulatub 15 meetrini, kuigi suurim sügavus järves on vaid 8 m. Suure läbipaistvuse tagavad võimsad allikad. Suurte allikate tõttu ei ulatu veetemperatuur ka suvel oluliselt üle 10-15 kraadi, aga ülemine umbes poolemeetrine veekiht võib olla piisavalt soe ujumiseks. Biogeenide vähesuse tõttu on välja kujunenud liigirikas ja omapärane taimestik. Kaldad on õõtsikulised, põhja katab järvelubi, millel kasvab lopsakas taimestik (mändvetikas, vesisammal, kuuskhein). Mändvetikad meenutavad natuke korallimerd. Kaldal kasvab tarn, pilliroog, ubaleht, soopihl, ädalalill. Kalastik koosneb peamiselt ahvenast, särjest ja haugist; ahven on neist arvukaim. Järv paikneb Äntu maastikukaitseala territooriumil. Sinijärve põhi Äntu Sinijärv Äntu Sinijärv Sinijärv keskkonnaportaalis Sukeldumine Äntu Sinijärves
Linkur

Linkur (inglise keeles linker) on arvutiprogramm, mis võtab erinevad objektikoodi ja teegifailide nn importteegid ning ühendab need kokku ühtseks, käivitatavaks programmiks (või ka uueks programmiteegiks). Tavaliselt on iga arvutiprogramm lingitud ka mitme operatsioonisüsteemi teegi külge. On kaks põhilist linkimisviisi: staatilise linkimise korral toimub sümbolite lahendamine vahetult pärast programmi kompileerimist; kõik viidatud teegiosad kopeeritakse samasse binaarfaili koos programmi enda koodiga; dünaamilise linkimise korral toimub sümbolite lahendamine programmi käivituse või töö ajal. Mällu laaditakse eraldi programmi binaarfail ja ka teegifailid; programmis kasutatud sümbolite viidad suunatakse teegifailile. Windowsi operatsioonisüsteemidel tunneb ära dünaamilised teegifailid nende laiendi ".DLL" järgi; Unixi-laadsetes operatsioonisüsteemides kasutatakse eesliidet "lib" ja laiendit ".so". Staatilise linkimise ajal kopeeritakse osa teekide sisust binaarfaili (programmifaili). See tähendab, et kui mitu binaarfaili kasutab teegi samu osi, eksisteerib neist arvutis mitu eksemplari. See-eest ei jää programmikood sõltuvaks süsteemis eksisteerivast teegifailist. Viimane võib olla probleemiks näiteks siis, kui mitu programmi nõuavad eri versioone samast teegist. Seda fenomeni kutsutakse vahel DLL-põrguks ("DLL hell"). Nagu eelpool mainitud, dünaamiline linkimine viiakse läbi programmi käivitamise ajal. Seetõttu ei ole programmi binaarfail iseseisev, vaid jääb sõltuvaks välistest teegifailidest. Sarnaselt staatilise linkimisega lahendab linkur binaarfaili loomise ajal programmis kasutatud sümbolid, kuid neid ei panda programmifaili sisse, vaid märgitakse ära, kust teegifailist neid käivituse ajal otsida. Dünaamilist linkimist kasutatakse ära olukordades, kus olenevalt käivituskeskkonnast täidetakse teatud toiminguid eri viisidel, näiteks eri versioonides samast operatsioonisüsteemist. Seda kasutavad ära ka eri operatsioonisüsteemide ühenduskihid, näiteks Wine'i tarkvara Windowsi programmide kasutamiseks Unixi-laadsetel platvormidel. Dünaamilise linkimise võib liigitada veel kaheks: laadimisaegseks ja nõudmisel (on-demand) linkimiseks. Nagu nimetustest võib järeldada, täidetakse üks programmi käivitamise ajal ning teine siis, kui mõne linkimata sümboli poole pöördutakse. Viimane lähenemine on populaarne uutes programmeerimiskeeltes, kus eraldi linkimisfaasi ega sümboleid polegi (küll aga võidakse linkida programmikoodi interpretaator). Kompilaator Teek GNU Binutils John R. Levine'i raamatu "Linkers and Loaders" käsikiri
Aasia Jalgpalli Konföderatsioon

Aasia Jalgpalli Konföderatsioon (Asian Football Confederation AFC) on Aasia jalgpalli juhtiv ja kontrolliv organisatsioon. AFC asutati 1954. aastal. Aasia geograafilise suuruse tõttu on Aasia Jalgpalli Konföderatsioon jagatud viieks allföderatsiooniks: Lääne-Aasia jalgpalliföderatsioon (West Asian Football Federation) (WAFF) – esindab rahvusi Lääne-Aasiast. Kesk-Aasia jalgpalliföderatsioon (Central Asian Football Federation) (CAFA) – esindab Kesk-Aasia rahvusi. Lõuna-Aasia jalgpalliföderatsioon (South Asian Football Federation) (SAFF) – esindab Lõuna-Aasia rahvusi Ida-Aasia jalgpalliföderatsioon (East Asian Football Federation) (EAFF) – esindab Kaug-Ida rahvusi. Kagu-Aasia jalgpalliföderatsioon (ASEAN Football Federation) (AFF) – esindab Kagu-Aasia rahvusi. 1: Varem OFC liige (liitus 2006 AFC -ga) 2: Taiwani ametlikud nimed on Hiina Vabariik ja Hiina Taipei; oli OFC liige 1975–1989 3: Ametlik nimi FIFA ja AFC; EAFF ametlikud nimed "Hongkong, Hiina" ja "Macau, Hiina" 4: Põhja-Mariaanid asuvad Okeaanias, ei ole FIFA liige. AFC koduleht AFC Champions League'i koduleht Asian Cupi koduleht
AFC

AFC on lühend, mis võib tähendada näiteks: Aasia Jalgpalli Konföderatsioon Aberdeen F.C. Arsenal F.C. AFC Ajax (Amsterdamsche Football Club Ajax) Jalgpalliklubide nimetustes on AFC tihtipeale lühend sõnadest Association Football Club. Näiteks: Sunderland AFC Leeds United AFC Tehnikas, eriti raadiotehnikas ja elektroonikas või elektroonses mõõtetehnikas võib AFC tähendada automaatset sageduse juhtimist (automatic frequency control, AFC) või selle järelhäälestust.
Visual FoxPro

Visual FoxPro on Microsofti arendatud andmekeskne objektorienteeritud protseduraalne programmeerimiskeel. See on vanema toote FoxPro järglane. Viimaseks versiooniks on 9.0. Märtsis 2007 teatas Microsoft, et uusi versioone ei tule, ent see eest on laiendatud toetus kuni aastani 2015. Hello world programm Visual FoxPro's: MESSAGEBOX('Hello World') A Message to the Community
Laußnitz

Laußnitz (sorbi keeles Łužnica) on asula Saksamaal Saksimaa liidumaal Bautzeni kreisis Laußnitzi vallas. Asulas elab 1300 inimest.
Lichtenberg (Bautzeni kreis)

Lichtenberg on asula Saksamaal Saksimaa Bautzeni kreisis Lichtenbergi vallas.
Interpretaator

Interpretaator on arvutiprogramm masinkoodiks kompileerimata programmikoodi käivitamiseks. Interpretaator võib käivitada nii lähtekoodi kui ka sellest kompileeritud baitkoodi. Baitkoodi kasutatakse interpretaatori tõhususe tõstmiseks, see kompileeritakse läbipaistvalt vahemälus ja selle käivitamisega välditakse lähtekoodi korduvat parsimist. Kompilaatori ja interpretaatori erinevus on tihti hägune. Programmeerimiskeele lähtekoodi käivitatamise meetod ei ole tavaliselt keelespetsiifiline, samal keelel võivad olla nii interpretaatorid kui ka kompilaatorid. Võõra arhitektuuri masinkoodi käivitavat interpretaatorit kutsutakse emulaatoriks. Populaarsed programmeerimiskeeled, mida tavaliselt interpreteeritakse, on näiteks BASIC, Perl, Python, PHP. Kompilaator
Lohsa

Lohsa (sorbi keeles Łaz) on asula Saksamaal Saksimaal Bautzeni kreisis Lohsa vallas. 2009. aastal elas seal 1728 inimest. Asulat on esmamainitud 1343. aastal nimega Lose.
Nebelschütz

Nebelschütz (ülemsorbi keeles Njebjelčicy) on asula Saksamaal Saksimaa liidumaal Bautzeni kreisis Nebelschützi vallas. Asulas elas 2010. aastal 421 inimest. https://am-klosterwasser.de/index.php?id=433&L=1
Neukirch (Bautzeni kreis)

Neukirch on asula Saksamaal Saksimaa Bautzeni kreisis Neukirchi vallas.
Oberlichtenau

Oberlichtenau on asula Saksamaal Saksimaa liidumaal Bautzeni kreisis Pulsnitzi linnas. Kuni 2009. aastani oli see Oberlichtenau valla keskus.
Oßling

Oßling (ülemsorbi keeles Wóslink) on asula Saksamaal Saksimaa liidumaal Bautzeni kreisis Oßlingi vallas. 2012. aasta jaanuari seisuga elas asulas 686 inimest. Oßlingi kirik on ehitatud 1805. aastal. Asulas tegutseb luteriusu eragümnaasium. Kiriku sisevaade Luteriusu kool
Dekompilaator

Dekompilaator analüüsib olemasolevat arvutiprogrammi või teeki ning tekitab sellest lähtekoodi. Sisuliselt töötab dekompilaator vastupidi kompilaatorile. Enamasti on kommertsprogrammide dekompileerimine seadusvastane. Dekompilaatoreid kasutatakse programmide ehituse tundmaõppimiseks ning sarnaste programmide loomiseks. Dekompilaatoreid kasutavad ka kräkkerid programmide kopeerimis- ja muude kaitsete eemaldamiseks. Tänapäeva arvutiprogrammide keerulisuse tõttu on dekompileerimine raske ja aeglane tegevus. Enamasti ei õnnestu tervet programmi lähtekoodiks teisaldada (erandina Java, Python, C# jt .Net programmid). Saadav lähtekood on paremal juhul C, halvemal juhul assemblerkeel, mille analüüsimiseks võib minna kuid ja aastaid. Disassembler Dis# – .NET dekompilaator IDA – mitmesuguste protsessoriarhitektuuride programmikoodi dekompilaator
Tannenbergi liin

Tannenbergi liin oli Teise maailmasõja ajal Krimmi poolsaarest kuni Narva-Jõesuuni püstitatud Pantriliini vahe- ehk varukaitseliin Kirde-Eestis. Liin sai oma nime Preisimaal Esimeses maailmasõjas toimunud lahingu järgi, kus 1914. aasta augustis purustati Venemaa 2. armee. Kaitseliini ehitas Saksa sõjaväe ehitusorganisatsioon "Organisation Todt" 1943–1944 aastal. Liini võti olid soode ja lagendike üle valitsevad Sinimäed. Soome lahest kuni Peipsi järveni olid täisprofiilis kaevikud, mis vooderdati palkide ja lattidega. Madalamates kohtades, kus täisprofiilis kaevikuid ei olnud võimalikud, püstitati muldvallid ja palkidest tarad ehk palissaadid. Tannenbergi liinil olid ka relsside ja 4–8 palgikihiga kaetud punkrid, lahtised, poolkinnised ja kinnised terasesest tulepunktid ("krabid"), kaevikute taga omakorda meeskonnavarjendid. Liini ette paigutati miini-, tanki- ja traattõkked. Kaitse liinil ja eriti Sinimägedes oli ehitatud üles sügavuti. Esimene kaitseliin asus ida pool Sinimägede ees ja Lastekodumäel, teine kaevikuteliin asus Lastekodumäe ja Grenaderimäe vahel ja Grenaderimäel ning kolmas kaitseliin Tornimäe ees. Tannenbergi liini lõunaosas toimusid lahingud alates veebruarist 1944 peale Krivasoo platsdarmi moodustumist. 25. juulist septembrini 1944 kestsid Tannenbergi liinil Sinimägede lahingud. Punaarmee ei suutnud vaatamata tohututele jõupingutustele ning kaotustele inimestes ja tehnikas Tannenbergi liini võtmepositsioone läbi murda. Sinimägede lahingute ohvriterohkeim periood oli 26. juulist 10. augustini 1944. Sinimägede lahingud on inimohvritelt suurimad, mida Eesti pinnal on kunagi peetud. Tannenbergi liini rünnanud 11 Nõukogude diviisi ja 2 brigaadi lakkasid siin olemast. Punaarmee kaotused olid tohutud, lahingutes langes rivist välja 160 000–170 000 meest. Väikesed polnud ka kaitsjate eestlaste ja teiste euroopa rahvaste ning sakslaste kaotused (umbes 10 000 meest). Auvere lahingud Narva lahing (1944) Sirgala lahing Sinimägede lahing Putki lahing
Vaegmoone

Vaegmoone (ka hemimetaboolia) on bioloogia mõiste, millega tähistatakse loomade moondega arengu (metamorfoosi) eripära, kus puudub täismoondele iseloomulik järjestus: muna - vastne – nukk – valmik, nukuks olemise faas. Munast väljuval vastsel on suguküpse valmikuga teatud erinevused. Erinevused on kehasegmentide arvus, jäsemete arvus, tundlate arvus, sugunäärmete olemasolus ja arenguastmes, kehamõõtmetes. Erinevused kaovad terve rea kestumiste käigus. Nii arenevad näiteks sihktiivalised, täilised, prussakalised. Putukad (näiteks rohutirts, tarakan, lutikas), ainuõõssed, ussid, vähid, kahepaiksed, enamik kalu. Täismoone Metamorfoos (bioloogia)
Rebala muinsuskaitseala

Rebala muinsuskaitseala paikneb Jõelähtme valla territooriumil, jäädes Tallinnast 4 km ida poole. Kaitseala on loodud 1987. aastal ja see on ainus muinsuskaitseala Eestis, mis tegeleb ka maastikukaitsega[viide?]. Kaitseala on varem nimetatud ka Rebala kultuurilookaitsealaks ja Rebala ajaloolis-kultuuriliseks kaitsealaks. Rebala muinsuskaitseala eesmärk on Eesti põhjarannikul asuva ainulaadse, suure teadusliku ning kultuurilise väärtusega ajaloolise põllumajandusmaastiku ning seda kujundavate elementide (külad, talud, krundid, kõlvikud ja nende ajaloolised piirid, arheoloogia-, ajaloo-, tehnika-, kunsti- ja loodusmälestised) säilitamine ja kaitse. Rebala muinsuskaitseala haldab Jõelähtme Vallavalitsuse allasutus Rebala[viide?]. Muinsuskaitseala on kõige muistiserohkem piirkond Eestis[viide?]. Looduslikke huviväärsusi on rohkesti: Kostivere karstiala, Jägala juga, loopealsed, hiidrahnud, Maardu mõisakompleks, Jõelähtme kirik, postijaam ja kivisild. Rebala külas paiknevad ühed Ida-Euroopa vanemad muinaspõllud[viide?]. Kaitseala sees asub Rebala muuseum.  Pikemalt artiklis Jõelähtme kivikirstkalmistu Tallinnast Narva poole minnes, täitsa maantee ääres, muuseumi lähistel, võib märgata kuulsaid pronksiaegsete kivikirstkalmete rühma, mis rajatud juba VIII–VII sajandil eKr[viide?]. Rebala Parasmäe Vandjala Saha kabel Jõelähtme kirik Maardu mõis Linnamäe hüdroelektrijaam Jägala linnamägi Kostivere karstiala Ellandvahe kivi https://www.riigiteataja.ee/akt/74782 (vaadatud 23.03.2013) Rebala muinsuskaitseala koduleht Rebala muinsuskaitseala kultuurimälestiste riiklikus registris Ulvar Käärt. Muinsuskaitsjad muretsevad Rebala kaitseala maastike säilimise pärast. Eesti Päevaleht, 2. juuli 2010 Rebala muuseumis saab näha pronksiaega, Tarbija 24.ee, 6. august 2011
Lorraine Bracco

Lorraine Bracco (sündinud 2. oktoobril 1954 New Yorgis) on filmiauhindadele Oscar, Kuldgloobus ja Emmy nomineeritud USA näitleja. Ta on eelkõige tuntud Karen Hill osatäitjana 1990. aasta maffiafilmis "Omad poisid" ja Dr. Jennifer Melfi kehastajana aastatel 1999—2007 eetris olnud draamasarjas "Sopranod". Lorraine Bracco andmekogus IMDb (inglise) Biograafia lehel the-sopranos.com
Aida Turturro

Aida Turturro (sündinud 25. septembril 1962 New Yorgis) on Emmy auhinnale nomineeritud USA näitleja. Ta on eelkõige tuntud maffiaboss Tony Soprano õe Janice Soprano kehastajana aastatel 1999–2007 valminud televisiooni draamasarjas "Sopranod". Lisaks on ta kaasa teinud filmides "Sleepers", "What About Bob", "Jersey Girl", "Deep Blue Sea", "Mickey Blue Eyes" ja "Bringing Out the Dead". Aida Turturro andmekogus IMDb (inglise)
Fernando Couto

Fernando Manuel Couto (sündinud 2. augustil 1969 Espinhos) on Portugali jalgpallikoondise endine kaitsja. Portugali rahvuskoondises mängis Couto 110 korda ja lõi kaheksa väravat. Debüüt koondises toimus 19. detsembril 1990, kui mängiti USA-ga ja võideti 1:0. Esimese värava koondise kasuks lõi Couto 24. veebruaril 1993, mil mängiti Itaaliaga ja kaotati 1:3. 1987–1988 FC Porto 1988–1989 Famalicão 1989–1990 Académica de Coimbra 1990–1994 Porto 1994–1996 Parma FC 1996–1998 FC Barcelona 1998–2005 Lazio 2005–2008 Parma FC 1989 kuni 20-aastaste maailmameister 1988, 1992, 1993 Portugali meister 1988, 1992, 1993 Portugali karikas 1991, 1993 Portugali superkarikas 1995 UEFA karikas 1997, 1999 UEFA karikavõitjate karikas 1997, 1999 Euroopa superkarikas 1997, 1998 Hispaania karikas 1998 Hispaania meister 1998, 2000 Itaalia superkarikas 2000 Itaalia meister 2000, 2004 Itaalia karikas Fernando Couto on 184 cm pikk ja kaalub 84 kg.
Nikaia

Nikaia on olnud mitme koha nimi: Nikaia (praegu İznik Türgis), Vana-Kreeka ja Bütsantsi linn Väike-Aasias Bitüünias Níkaia, linn Kreekas Atikas Nikaia, Nice'i Vana-Kreeka aegne nimi
Olavi Ruitlane

Olavi Ruitlane (sündinud 1. juulil 1969 Tartus) on eesti kirjanik. Ta sündis Võrumaalt pärit tööliste peres. Kahekuuselt viidi ta elama Võru linna. Isa on pärit Varstu vallast Metstagast, ema Võrust. Ruitlane lõpetas Võru I 8-klassilise kooli ja käis kolm aastat Võru Tööstustehnikumis. Lõpetas Võru kaugõppekeskkooli. Ruitlane on olnud ehitusmaaler, treial, autojuht, katlakütja, valvur, töökoja meister, varustaja, karjus, turvamees jne. Eesti Kirjanike Liidu liige Tartu Noorte Autorite Koondise liige Eesti Autorite Ühingu liige "Inemise sisu" Tartu 1998 (Luuletused võru ja eesti keeles) "kaera jaan ja mister propper" Võro 1999 (Luuletused võru ja eesti keeles) Lasteromaan "Kail" (2000). "Volli": Metsavelledraama üten vaatusen, viieteistkümnõn pildin. Võro, 2004. – 64 lk (Lavastati 2004 Metsavelle talon Vahtse-Roosan Võru Teatriateljee poolt.) "Kroonu" (2005) Vene sõjaväest rääkiv romaan, 2004 a. romaanivõistlusel 2 koht. "Peko" (2005) Näüdendikäsikiri setode nurmejumnal Pekost. (Ütistüünä Kauksi Üllega.) "Pristan" (2005) (näidend, koostöös Aapo Ilvesega) "Naine" (2009) (romaan) "Eesti Edulood" (2013) (Kunsti- ja luuleraamat, koostöös Herkki Erich Merilaga) "Vee peal" (2015) (romaan) “Hea raamat” Tartu 1998 (NAKi proosakogumik) "Tagasi prügimäele" (Eesti punkluule antoloogia, koostanud J. Rooste, kirjastus "Tänapäev" 2000) "Viie tunni tee / Five Hours Away" (Põhjamaade Ministrite Nõukogu Tallinna Infobüroo ja AcrossWords 2001) "Ime kütken tähe poole kist" (Eesti murdeluule antoloogia, koostanud Siim Kärner, Print Best Viljandi 2002) “Emajõe kondor “ (2002) NAKi kogumik, Ruitlaselt valik luuletusi. “Väinämöisen paluu” (2002) Soome-ugri keeltes kirjutajate antoloogia. Ruitlaselt valik luuletusi. Antoloogia “Tallinnasta pois” Absurdia, Helsinki 2003. Ruitlaselt novell President (Soome keelde tõlkinud Raija Hämäläinen.) "Viie Pääle " (võrokiilne luuletuisi ja laulutekste kogo + CD; kaasautoriq Contra, Aapo Ilves, Jan Rahman ja Pulga Jaan. Väiku Välläandja 2005). Luulõt, proosat, artikleid, arvustusi vms avaldanud: Vikerkaar, Eesti Ekspress, Sirp, Eesti Päevalet, Võromaa Teataja, DI jne. Kirjutanud laulutekste ansamblitele ja kollektiividele Kala, Koer, Mtj, Orelipoiss, Bernhard, Ummamuudu, Pixels, Eliit, Lõkõriq, Päris Anni. 2001 - 1. koht ajakirja Kalastaja kalastusteemalisel kirjandusvõistlusel “Kalamehejutt” 2002 - 4. koht Kalevala MM-il Espoos 2004 - 2. koht 2004. aasta romaanivõistlusel romaaniga “Kroonu” 2005 - Bernard Kangro kirjanduspreemia 2005 - Virumaa kirjandusauhind ("Kroonu") 2006 - Eesti Raudtee ja Sirbi kirjanduspreemia ("Kroonu") 2015 - Bernard Kangro kirjanduspreemia Berk Vaher. Vembuvana lood Sirp.ee, 24. september 2009 Kalev Kesküla, "Avameelselt abielust" (raamatu "Naine" arvustus) – Vikerkaar 2009, nr 12 Liis Raidmaa, Raadio Kuku külalissaade "Kukul külas" – 11. detsember 2011
Leipzigi kreis

Leipzigi kreis on kreis Saksamaal Saksimaa liidumaal. Kreis moodustati 2008. aastal Leipzigi maakreisi ja Muldentali kreisi liitmisel. Linnad: Bad Lausick Böhlen Borna Brandis Colditz Frohburg Geithain Grimma Groitzsch Kitzscher Kohren-Sahlis Markkleeberg Markranstädt Naunhof Pegau Regis-Breitingen Rötha Trebsen Wurzen Zwenkau Vallad: Belgershaini vald Bennewitzi vald Borsdorfi vald Deutzeni vald Elstertrebnitzi vald Espenhaini vald Großpösna vald Lossatali vald Macherni vald Narsdorfi vald Neukieritzschi vald Otterwischi vald Parthensteini vald Thallwitzi vald Bevölkerung des Freistaates Sachsen jeweils am Monatsende ausgewählter Berichtsmonate nach Gemeinden, vaadatud 15.09.2024.
Katsina osariik

Katsina osariik on 1. järgu haldusüksus (osariik) Nigeeria põhjaosas. Piirneb põhjas Nigeriga. Jaguneb 34 omavalitsusalaks: Bakori, Batagarawa, Batsari, Baure, Bindawa, Charanchi, Dandume, Danja, Dan-Musa, Duara, Dutsi, Dutsin-Ma, Faskari, Funtua, Ingawa, Jibia, Kafur, Kaita, Kankara, Kankia, Katsina, Kurfi, Kusada, Mai'Adua, Malumfashi, Mani, Mashi, Matazu, Musawa, Rimi, Sabuwa, Safana, Sandamu ja Zango. Osariigi kuberner oli Nigeeria praegune president Umaru Yar'Adua. Osariigist on pärit ka endine president Muhammadu Buhari.
Pauleta

Pedro Miguel Pauleta (õieti Pedro Miguel Carreiro Resendes; sündinud 28. aprillil 1973 Assooridel Ponta Delgadas) on Portugali endine jalgpallur. Ta mängis ründajana Portugali jalgpallikoondises. Pauleta debüüt Portugali koondises oli 20. augustil 1997, kui mängiti Armeeniaga ja võideti 3:1. Esimese värava lõi Pauleta koondise kasuks 26. märtsil 1999, kui kohtuti Aserbaidžaaniga ja saadi suureskooriline võit 7:0, kusjuures kaks väravat lõi Pauleta. 2008. aastal ta lõpetas koondises mängimise. Tema saldoks jäi 88 mängu ja 47 väravat. 1995 União Micaelense 1995–1996 Estoril Praia 1996–1998 Salamanca 1998–2000 Deportivo La Coruña 2000–2003 FC Girondins de Bordeaux 2003–2008 Paris Saint-Germain 2000 Hispaania meister 2002, 2008 Prantsuse Liiga Karikas 2002 Prantsusmaa parim väravalööja 2002, 2003 Prantsusmaa aasta jalgpallur 2004, 2006 Prantsusmaa Karikas Pedro Miguel Pauleta on 180 cm pikk.
Leipzigi maakreis

Leipzigi maakreis on endine kreis Saksamaal Saksimaa liidumaal. Kreis moodustati 1994. aastal. 2008. aastal liideti see kokku Muldentali kreisiga ja tekkis uus Leipzigi kreis. Sulgudes on toodud elanike arv seisuga 31. detsember 2006. Linnad: Böhlen (6943) Borna (22 077) Frohburg (7821) Geithain (6205) Groitzsch (8425) Kitzscher (5905) Kohren-Sahlis (3060) Markkleeberg (23 913) Markranstädt (15 389) Pegau (4751) Regis-Breitingen (4270) Rötha (4065) Zwenkau (8929) Vallad: Deutzeni vald (2020) Elstertrebnitzi vald (1472) Espenhaini vald (2682) Eulatali vald (3527) Großpösna vald (5544) Kitzeni vald (1989) Lobstädti vald (2661) Narsdorfi vald (1855) Neukieritzschi vald (3313)
Wachau

Wachau on mitme koha nimi: Wachau, paikkond Alam-Austrias Wachau, asula Saksamaal Saksimaa liidumaal Bautzeni kreisis Wachau vallas Wachau vald, vald Saksamaal Saksimaa liidumaal Bautzeni kreisis Wachau, endine vald Saksimaal, praegu Markkleebergi linnaosa
Wachau (Bautzeni kreis)

Wachau on asula Saksamaal Saksimaa Bautzeni kreisis Wachau vallas. Wachaus asuvad barokne loss ja õlletehas.
Aki Parviainen

Aki Uolevi Parviainen (sündinud 26. oktoobril 1974 Helsingis) on Soome meeskergejõustiklane (odaviskaja). Kevadel 2006 lõpetas ta tippspordiga tegelemise. Pärast seda töötab ta treenerina, tema juhendatavate hulka kuulub ka 2014. aastal Euroopa meistriks tulnud Antti Ruuskanen. Sevilla 1999 maailmameister 89,52 Edmonton 2001 hõbemedal 91.31 Seoul 1992 maailmameister 76.34 1991 – 79.96 (Pyhäselkä 12. september) 1992 – 80.94 (Jyväskylä 5. juuli) 1993 – 69.94 (Lapinlahti 27. juuni) 1994 – 78.76 (Pihtipudas 17. juuli) 1995 – 85.60 (Lapua 23. juuli) 1996 – 84.96 (Hämeenlinna 10. august) 1997 – 87.48 (Soini 27. juuli) 1998 – 90.88 (Tartu 11. juuni) 1999 – 93.09 (isiklik rekord) (Kuortane 26. juuni) 2000 – 90.97 (Kuortane 24. juuni) 2001 – 92.41 (Vaasa 24. juuni) 2002 – 82.48 (Joensuu 21. juuli) 2003 – 83.30 (Joensuu 11. juuni) 2004 – 79.32 (Bad Köstritz 5. september) 2005 – 83.79 (Doha 13. mai) [https://www.suomenvalmentajat.fi/arvostus/kuukauden-valmentaja/elokuun-valmentaja-aki-parviainen/ Elokuun valmentaja Aki Parviainen. Suomen Valmentajat. Vaadatud 02.03.2020. Aki Parviainen Rahvusvahelise Kergejõustikuliidu kodulehel (inglise) Tulemusi Tilastopajan kodulehelt